‘‘জার্মানি দলকে এ বার ঘুম থেকে জাগিয়ে তোল। ওদের বলো বিশ্বকাপ শুরু হয়ে গিয়েছে।” মেক্সিকোর বিপক্ষে ম্যাচ হারের জের-ঘরে, বাইরে বিধ্বস্ত বিশ্বচ্যাম্পিয়ন জার্মানরা। জার্মানির হারের পরে সমালোচনার ঢেউ ক্রমাগত আছড়ে পরে ওয়াকিম লো-র দলের উদ্দেশে। জার্মান ফুটবল ভক্ত থেকে শুরু করে প্রাক্তন ফুটবলার, কেউই ছাড়েনি সমালোচনা করতে। তারপরও ঘুম ভাঙ্গেনি জার্মানদের। বিশ্বকাপ চ্যাম্পিয়ন হয়েও আরেকটি বিশ্বকাপ প্রতিযোগিতায় প্রথম পর্যায়ের গ্রুপের গন্ডি পার হতে না পারার ঘটনার ইতিহাস নতুন না। ১৯৫০ আর ২০১০ সালে ইতালী, ১৯৬৬ সালে ব্রাজিল,২০০২ সালে ফ্রান্স আর ২০১৪ সালে স্পেনেরও এমন অভিজ্ঞতা আছে।